**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga/jo zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljnjem besedilu: **naročnik**)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga/jo zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljnjem besedilu: **izvajalec**)

skleneta naslednjo

**POGODBO O IZVAJANJU STORITEV NOTRANJEGA REVIDIRANJA**

**V LETU 2022**

1. **člen**

(splošne in uvodne določbe)

Pogodbeni stranki uvodoma ugotavljata, da:

* se v tej pogodbi uporabljeni izrazi, zapisani v moški slovnični obliki, uporabljajo kot nevtralni za ženski in moški spol;
* je Mestna občina Novo mesto, kot pooblaščeni naročnik, izvedla zbiranje ponudb za izvedbo evidenčnega naročila storitve notranjega revidiranja v letu 2022 zase in za javne zavode, katerih ustanoviteljica je – posamezne naročnike;
* vsak naročnik ločeno, na podlagi izvedenega postopka iz prejšnje alineje, sklepa pogodbo o izvajanju storitev notranjega revidiranja v letu 2022,
* ima naročnik na podlagi Pravilnika o določitvi neposrednih in posrednih uporabnikov državnega in občinskih proračunov (Uradni list, RS, št. 46/03) status neposrednega oz. posrednega proračunskega uporabnika;
* je podlaga za sklenitev te pogodbe Pravilnik o usmeritvah za usklajeno delovanje sistema notranjega nadzora javnih financ (Uradni list RS, št. [72/02](http://www.uradni-list.si/1/objava.jsp?sop=2002-01-3448), *v nadaljevanju: Pravilnik o usmeritvah*), ki med drugim določa, da so proračunski uporabniki, katerih letni proračun presega 2.086.463,03 EUR, dolžni zagotoviti notranjo revizijo svojega poslovanja vsako leto, ostali proračunski uporabniki pa najmanj enkrat v obdobju vsakih treh let;
* naročnik storitve notranjega revidiranja izvaja z zunanjim izvajalcem, kot to določa 12. člen Pravilnika o usmeritvah, saj nima lastnih zaposlenih niti ni vključen v skupno notranjo revizijsko službo;
* je namen te pogodbe krepitev in zaščita vrednosti proračunskega uporabnika z zagotavljanjem neodvisnih, nepristranskih in na podlagi ocene tveganj načrtovanih storitev dajanja zagotovil in svetovanja, izboljševanje poslovanja proračunskega uporabnika, pomoč pri uspešnosti in učinkovitosti upravljanja tveganj, kontrolnih postopkov in upravljanja naročnika;
* izvajalec razpolaga z ustrezno ekipo formalno in dejansko usposobljenih sodelavcev, ki imajo pridobljeno ustrezno formalno in strokovno izobrazbo.
1. **člen**

(predmet pogodbe)

Predmet te pogodbe je zagotovitev storitev notranjega revidiranja v letu 2022 kot neodvisne in nepristranske dejavnosti dajanja zagotovil in svetovanja, zasnovane za dodajanje vrednosti in izboljšanje delovanja proračunskega uporabnika.

Zunanji izvajalec bo za naročnika izvedel redno notranjo revizijo v letu 2022 in svetovanja na način in v obsegu, ki je predviden z letnim načrtom revidiranja.

Rok za izvedbo revizije je 31. 10. 2022. Izvajalec bo najkasneje do navedenega datuma naročniku predložil končno poročilo o opravljeni notranji reviziji.

1. **člen**

(letni načrt revidiranja)

Letni načrt revidiranja je sestavni del te pogodbe. V letnem načrtu notranje revizije so opredeljene revizijske naloge, okvirna tveganja, okvirna revizijska vprašanja ter terminski načrt izvedbe notranje revizije. V pripravo letnega načrta bo zunanji izvajalec vključil tudi predstavnike naročnika. Letni načrt velja, ko ga podpišeta tako odgovorna oseba za izvajanje notranjega revidiranja kot tudi predstojnik naročnika.

1. **člen**

(odgovorne osebe in organ nadzora)

S strani naročnika se za kontaktno osebo določi \_\_\_\_\_\_\_\_\_\_\_\_\_\_\_\_\_\_, ki je tudi skrbnik te pogodbe.

S strani izvajalca se za kontaktno osebo in za odgovorno osebo za izvajanje notranjega revidiranja določi \_\_\_\_\_\_\_\_\_\_\_\_\_\_\_\_\_\_\_, preizkušen notranji revizor, ki bo tudi vodja revizije, ki se bo izvedla na podlagi te pogodbe.

1. **člen**

(pogodbeno dogovorjena cena)

Podpisnika te pogodbe se dogovorita, da znaša pogodbena cena za izvedbo redne notranje revizije poslovanja, ki je predvidena z letnim načrtom revidiranja, \_\_\_\_\_\_\_\_\_\_\_\_\_\_\_ EUR. V tej ceni je vključena tudi izdelava letnega revizijskega načrta, ki je sestavni del te pogodbe.

Sredstva so zagotovljena na proračunski postavki 01013301 - Materialni stroški, konto 402008 -Računovodske, revizorske in svetovalne storitve.

V tej ceni je vključena:

* izdelava letnega revizijskega načrta,
* redna notranja revizija v ocenjenem obsegu do\_\_\_\_\_ revizijskih ur,
* predstavitev ugotovitev in tveganj vodstvu občine,
* pomoč pristojnim pri realizaciji podanih priporočil,
* priprava letnega poročila, kot ga predvideva ta pogodba.
1. **člen**

(plačilo računa)

Zunanji izvajalec bo naročniku izstavil račun na podlagi opravljenih del. Za opravljena dela se šteje dan, ko je oddano končno poročilo o opravljeni notranji reviziji.

Rok plačila je 30. dan po prejemu računa, ki mora biti izdan v elektronski obliki.

1. **člen**

(odgovornosti zunanjega izvajalca)

Odgovornosti izvajalca so naslednje:

* + izvajalec bo vsa dela opravil na dogovorjen način in vso potrebno poklicno skrbnostjo in nepristranskostjo;
	+ izvajalec bo dela opravljal na način, da bo poslovni proces pri naročniku čim manj moten;
	+ z izvajanjem notranjega revidiranja naročniku zagotovi ustrezen prispevek k izboljšanju delovanja notranjih kontrol in obvladovanja tveganj, ki vplivajo na doseganje strateških in poslovnih ciljev proračunskega uporabnika;
	+ vso dokumentacijo in informacije proračunskega uporabnika, pridobljene v okviru izvajanja notranjega revidiranja, varuje kot poslovno skrivnost in jih ne razkriva tretjim osebam;
	+ izvajalec bo pred izdajo končnega poročila naročniku omogočil, da se opredeli do vseh ugotovitev in na njegovo zahtevo organizira razčiščevalni sestanek, na katerem bosta pogodbeni stranki skušali uskladiti svoja stališča do določenih vprašanj. S tem postopkom se prepreči napačno razumevanje oz. se razjasnijo morebitne razlike med ugotovitvami notranje revizije in morebitnimi novimi dokazi, s katerimi razpolagajo odgovorne osebe naročnika;
	+ izvajalec bo o izidih opravljenih poslov dajanja zagotovil in svetovanja poročal neposredno predstojniku proračunskega uporabnika ter osebi, ki je navedena kot kontaktna oseba naročnika;
	+ naročniku pomaga tudi v drugih primerih, če naročnik potrebuje pomoč v zvezi s področjem, ki je predmet te pogodbe.
1. **člen**

(pristojnost in odgovornost naročnika)

Predstojnik naročnika je pristojen:

* za odreditev izvedbe potrebnih ukrepov na podlagi priporočil, podanih s strani izvajalca v okviru izvedenega notranjega revidiranja;
* za razpolaganje z revizijskim poročilom in ostalo dokumentacijo, povezano z izvedbo notranje revizije, pri čemer ima praviloma (v kolikor področni predpisi ne urejajo drugače) ta dokumentacija status informacije javnega značaja.

V kolikor ustanovitveni akt ali drug splošni akt v pristojnost nadzornega odbora umešča kakršnekoli aktivnosti v zvezi z izvedbo redne notranje revizije, mora predstojnik to upoštevati.

Odgovornosti predstojnika naročnika so poleg tistih, ki so navedene v 100. členu ZJF in v 2. členu Pravilnika o usmeritvah, še naslednje:

* da je odgovoren za obvladovanje vseh tveganj v proračunskem uporabniku, vključno z obvladovanjem tveganj prevar;
* da izvajalcu omogoči delovanje v skladu z zahtevami Usmeritev za državno notranje revidiranje;
* da ne bo izvajal nobenih aktivnosti oz. ukrepov, ki bi lahko ogrozili izvajalčevo neodvisnost oz. bi lahko vplivali na zmanjšanje nepristranskosti in neodvisnosti presoje;
* da potrdi letni načrt notranje revizije, ki ga sicer pripravi odgovorna oseba za izvajanje notranjega revidiranja;
* da za namene izvajanja notranjega revidiranja izvajalcu zagotovi ustrezno kontaktno osebo glede na področje revidiranja ter dostop do vseh dokumentov, prostorov, sredstev in osebja proračunskega uporabnika ter pravico do vpogleda v vse podatke, ki so potrebni za izpolnjevanje nalog, določenih v potrjenem letnem načrtu notranje revizije;
* da zagotovi ustrezno uresničitev ukrepov na podlagi priporočil, podanih s strani izvajalca v okviru izvedenega notranjega revidiranja, oz. v nasprotnem primeru sprejme tveganje zaradi neuresničitve priporočil.
1. **člen**

(KPK klavzula, izjava o nepovezanosti)

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist:

− za pridobitev posla ali

− za sklenitev posla pod ugodnejšimi pogoji ali

− za opustitev dolžnega nadzora nad izvajanjem pogodbenih obveznosti ali

− za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je v primeru citiranih ravnanj oziroma poskusa takšnih ravnanj nična.

1. **člen**

 (veljavnost pogodbe)

Pogodba je sklenjena in stopi v veljavo z dnem podpisa obeh pogodbenih strank.

1. **člen**

 (uporaba določb drugih splošnih aktov)

V primeru, da posamezna ravnanja oziroma določila v tej pogodbi niso izrecno opredeljene, se uporabljajo določbe Pravilnika o usmeritvah ter na njegovi podlagi izdanih predpisov, usmeritev in navodil.

1. **člen**

 (reševanje sporov)

Pogodbene stranke spore rešujejo sporazumno, v nasprotnem primeru pa spore rešuje stvarno pristojno sodišče v Novem mestu.

1. **člen**

 (izvodi pogodbe)

Pogodba je sestavljena v dveh izvodih, od katerih prejme vsaka pogodbena stranka po en izvod.

Datum:

Številka:

|  |  |
| --- | --- |
| Naročnik: |  Zunanji izvajalec:  |
|  |  |
|  |  |
|  |  |

**LETNI NAČRT REVIDIRANJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **V LETU 2022**

# UVODNA POJASNILA

Letni načrt revidiranja je pripravljen na podlagi ocene tveganja, usmeritev in potreb naročnika ter ob smiselni uporabi določb Pravilnika o usmeritvah za usklajeno delovanje sistema notranjega nadzora javnih financ (Uradni list RS, št. [72/02](http://www.uradni-list.si/1/objava.jsp?sop=2002-01-3448)) ter na njegovi podlagi izdanih predpisov, usmeritev in navodil.

# NOTRANJA REVIZIJA V LETU 2022

V okviru koledarskega leta 2022 je predvidena izvedba ene notranje revizije, in sicer REDNA NOTRANJA REVIZIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v obsegu \_\_\_\_ revizijskih ur. Področje pregleda, predvideni revizijski cilji, predvideno časovno obdobje ter ocenjen obseg revizijskih ur so razvidni iz preglednice v nadaljevanju:

|  |  |  |
| --- | --- | --- |
| **Področje revizije ter predvideni revizijski cilji** | **Predvideno časovno obdobje** | **Ocenjen obseg revizijskih ur** |
| Priprava na revizijo in posvet z naročnikom |  |   |
| Predmet revizije bo poslovanje revidiranca na področju\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***V okviru revizije se bo preverilo:*** |  |   |
| Priprava predloga poročila in končnega poročila  |  |   |

V revizijski skupini bo(do) sodeloval(i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj\_\_\_\_\_\_\_\_\_\_\_\_\_\_\_\_\_\_\_\_ dne \_\_\_\_\_\_\_\_\_\_\_\_\_\_\_\_\_\_\_\_\_

**Pripravil: POTRJUJEM:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

vodja revizije predstojnik naročnika